钦定古今图书集成/历象汇编/历法典/第107卷 > 《新法历书五》 > 图
## 钦定古今图书集成/历象汇编/历法典/第107卷 > 《新法历书五》 > 图

问日食有或全食经候多而见食多处者或全食而经候不多而食不在多方者其故何也曰天文家正据此以验日有不同心圜不然何其食同而经候不同掩地面之广狭不同也可见日月俱有不同心圜而居不同心圜之上下则

一不通光之小物。两体相近，则明体照物体之大分
而生影小；两体相远，则明体照实体之小分而生影
大。”此见日食全而大者，则日体必远乎月体；日食全
而小者，日体必近乎月体明矣。倘日月无不同心圜
之极，而以地心为心，则其东西行动必规随。夫地心
“何有远近之殊耶？丁先生者，大西高明之士，尤长于
天学，亲见两日食之异。其一于耶稣降生一千五百
六十年，在哥应巴府见月掩日，白昼如夜星宿照然。
其一于一千五百六十七年，居罗玛都时，见月居日
前，当中掩之而未全蔽，月边四围，皆有日光，即此二
食，知日月去地面有远近，而日必有”不同。心，圜也；

《因食而知日月地大小之别》第十五；

问：“日体甚大于月，与地何征？”曰：“昔有人叹世人止凭
肉眼，不求物理。尝设喻曰：‘日出地时，设有骏马疾驰，
从日始露至全现，亦可驰四里。纵令日行与马等速
则四里，而仅见其全，则全体之径亦必四里矣。今骏
马一昼夜所驰，于地几何？最速不过全围百分之一
也。而太阳日一周焉，则其行之疾莫拟也。是则马之’”
四里，日之行几千万里矣。日体之大，即此微可知也。
且日月体之大小，即食可辨。盖凡物之有形象者，若
空中无所障碍，则其体之全体之分，无不出其本象
于一直线而至乎界之一点。此凡物皆然，不拘方圆
棱角等形，如有物体于此，其基址即物体也，其界点
则线之锐角所至，而入人目者也。凡“实体出《锐角》影
者，照体必大乎实体，否则其光不能照实体之全面，
而使对面锐影之尽处，仍聚合而有光也。”今欲验日
大乎月，可视日食。月居日前而掩其光，是时日边尚
有光，是日体在外。而其象之入人目，非近来自月体，
乃远来自日体也。其线既为角形，则从月体至日体
更为广大，是其角形之锐，从日来目为一点，而中间
能包月体有馀，则日体之大于月体，复奚疑哉？
今欲知日体大乎地者，观诸月食可知月之食地，居
日前而生角，影掩月体也。当月食时，月体近乎地则
入阔，影远乎地则入锐，影愈远愈锐，以聚于一点。若
此者孰不信日体之大于地体也？设谓日体与地体
均，则地影“大小均，为无穷尽之等影。”若言地体大乎
日体，则地影必益远益大，为无穷尽之大影。其影既
远，不独食诸天之星，必且食诸星之天矣。则每遇望
时，月体讵能逸于大影之外乎？由此益信月体之小
乎地球也。盖地影益远益锐，而月食居此。影或有全
而久者，则月径更小于影，而影小于地。故月体地球
之大小从可知矣。

《因食而知各地之子午》第十六

多罗某者，天文家之宗匠也。其所定子午法，诸子皆
宗之。当时欲定各国、各府之子午，以便测验，乃先定
福岛以为西极，而此外因海弗论也。职方氏谓“心亿
不如足。”至多罗某生平足履虽未遍地，而垂法之妙，
足逾百家矣。厥后诸天文家自涉多方，目测多食，益
精其遗法之妙，而《职方图志》益广其传焉。今欲求经
度之准的，东西之远近，法莫善乎考两地之月食。以
此方之时刻与彼方之时刻相较，视所差几何，即知
两地相去几何度矣。假如癸亥年九月望，应月食京
师及邻近地，初食在酉初二十七分，食甚在戌初五
分，复圆在戌正四十三分，此中国之食候也。若在西
洋，则初食在巳正四十二分，食甚在“午正十五分，复
圆在未初四十八分，其差得三时零二刻半。”则知中
国去西洋之度，东西相距一百一度十五分，可见凡
两处月食之先后，即能测两处道里之远近矣。然既
确识东西之经度，即以西洋所定《测算立成》，举而按
之，用力省而获便多矣。前癸亥九月望月食，若望承
命以西洋法测算。是岁若望初来都中，未尝测本地
之食，莫得其经度，不敢轻任。嗣后复蒙严督，因以先
寓广东时所测一次月食之经度，又用诸仪器较量，
知京师更东凡三度，强于时刻，应先十二分，离西洋
中心“勿尼济亚国”东西一百一度十五分。据法推算，
分秒时刻，幸不少爽。甲子二月望及本年八月望两
度月食，承命推算，幸亦无爽。今乙丑岁又当月食，复
蒙命推算，敢不祇承？谨据西法测验，一一条列于左。
倘有讹谬，则拙算之未至，非成法之有讹也。诸《食图》
具后。